ત્યાર બાદ થોડા મહિનામાં સરકાર બદલાઈ કેશુભાઈ મુખ્યમંત્રી થયા, હરેન પંડયા ગૃહમંત્રી થયા. થોડા દિવસમાં હરીન પાઠક પોતાને લાફો મારનાર પોલીસ અધિકારી અમથાભાઈ દેસાઈ સામે પગલા ભરવામાં આવે તેવી માગણી લઈ ગૃહમંત્રી હરેન પંડયા પાસે ગયા, પંડયાએ કાર્યવાહી થશે તેવી ખાતરી આપી, પણ તે દિવસે ખરેખર શું બન્યુ હતું તે જાણવા હરેન પંડયાએ અમથાભાઈ દેસાઈ સહિતના સિનિયર પોલીસ અધિકારીઓને પોતાની ચેમ્બરમાં બોલાવ્યા, તેમણે પોલીસ અધિકારીને સાંભળ્યા અને તેમણે અમથાભાઈ દેસાઈને કહ્યું મને લાગે છે કે તમારો વાંક ન્હોતો, ચિંતા કરતા નથી, પણ તમારૂ કામ સારી રીતે કરજો.